CELEX: 62008CO0207
Language: el
Date: 2008-07-11 00:00:00
Title: Διάταξη του Δικαστηρίου (έκτο τμήμα) της 11ης Ιουλίου  2008. # Ποινική δίκη κατά Edgar Babanov. # Αίτηση για την έκδοση προδικαστικής αποφάσεως: Panevėžio apygardos teismas - Λιθουανία. # Άρθρο 104, παράγραφος 3, πρώτο εδάφιο, του Κανονισμού Διαδικασίας - Γεωργία - Ελεύθερη κυκλοφορία των εμπορευμάτων - Εθνική νομοθεσία που απαγορεύει την καλλιέργεια οποιουδήποτε είδους κάνναβης. # Υπόθεση C-207/08.

Διάταξη του Δικαστηρίου (έκτο τμήμα) της 11ης Ιουλίου 2008 – Ποινική διαδικασία κατά Babanov
      (Υπόθεση C‑207/08)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας – Γεωργία – Ελεύθερη κυκλοφορία των εμπορευμάτων – Εθνική νομοθεσία που απαγορεύει την καλλιέργεια οποιουδήποτε είδους κάνναβης»
      1.                     Γεωργία – Κοινή οργάνωση των αγορών – Λινάρι και κάνναβη (Κανονισμός 1782/2003 του Συμβουλίου, αιτιολογική σκέψη 27 και άρθρο
            52) (βλ. σκέψεις 24-32, διατακτ. 1)
      2.                     Κοινοτικό δίκαιο – Άμεσο αποτέλεσμα – Υπεροχή – Κοινοτική κανονιστική ρύθμιση που απαγορεύει την καλλιέργεια κάνναβης για
            την παραγωγή ινών (Άρθρο 10 ΕΚ) (βλ. σκέψεις 34-36, διατακτ. 2)
      Αντικείμενο 
      
         
               Αίτηση για την έκδοση προδικαστικής αποφάσεως – Panevėžio Apygardos Teismas – Συμβατότητα με το δίκαιο της Ένωσης μιας εθνικής
                  νομοθεσίας που προβλέπει ποινική ευθύνη για την καλλιέργεια οποιουδήποτε είδους κάνναβης – Δυνατότητα δικαστηρίου να εφαρμόσει
                  την εθνική νομοθεσία όταν η περιεκτικότητα της κάνναβης σε δραστική ουσία δεν υπερβαίνει ορισμένο όριο
               
            Διατακτικό 
      Το Δικαστήριο διατάσσει:
      1)         Ο κανονισμός (ΕΚ) 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης
         στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και
         για την τροποποίηση των κανονισμών (ΕΟΚ) 2019/93, (ΕΚ) 1452/2001, (ΕΚ) 1453/2001, (ΕΚ) 1454/2001, (ΕΚ) 1868/94, (ΕΚ) 1251/1999,
         (ΕΚ) 1254/1999, (ΕΚ) 1673/2000, (ΕΟΚ) 2358/71 και (ΕΚ) 2529/2001, πρέπει να ερμηνευτεί κατά την έννοια ότι δεν επιτρέπει εθνική
         νομοθεσία που απαγορεύει την καλλιέργεια και κατοχή κάνναβης, προοριζόμενης για την προβλεπόμενη από τον κανονισμό αυτό παραγωγή
         ινών.
      
      2)         Το κοινοτικό δίκαιο δεν επιτρέπει την εφαρμογή από τα δικαστήρια κράτους μέλους εθνικής νομοθεσίας η οποία απαγορεύει, κατά
         παράβαση του κανονισμού 1782/2003, την καλλιέργεια και κατοχή κάνναβης, προοριζόμενης για την προβλεπόμενη από τον κανονισμό
         αυτό παραγωγή ινών.